**1.pielikums**

Cenu aptaujai “Valdemārpils apvienības pārvaldes ielu apgaismojuma

tīklu apsaimniekošana un remonts”, identifikācijas Nr. TNPz 2025/97

**TEHNISKĀ SPECIFIKĀCIJA**

**“Valdemārpils apvienības pārvaldes ielu apgaismojuma tīklu apsaimniekošana un remonts”**

1. **Iepirkuma priekšmets: “**Valdemārpils apvienības pārvaldes ielu apgaismojuma tīklu apsaimniekošana un remonts”.
2. **Darba izpildes vieta:** Valdemārpils apvienības pārvaldes administratīvā teritorija.
3. **Ielu apgaismojuma telpiskie dati pieejami “Go GIS” programmā:** <https://talsi.gis.sungis.lv/map>. ​
4. **Pakalpojuma mērķis:** nodrošināt Valdemārpils apvienības pārvaldes ielu apgaismojuma kvalitatīvu uzturēšanu, savlaicīgu, operatīvu remontdarbu veikšanu.
5. **Līguma izpildes termiņš:** 12 (divpadsmit) mēneši no līguma noslēgšanas brīža vai sasniedzot līgumā noteikto summu.
6. **Vispārīgās prasības:** 
   1. Pirms darbu veikšanas plānoto darbu apjoms jāsaskaņo ar Valdemārpils apvienības pārvaldes vadītājas;
   2. Materiāliem jāatbilst Eiropas Savienības standartu prasībām;
   3. Pakalpojuma sniedzējs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014. gada 8. jūlija noteikumiem Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”;
   4. Veikto darbu un materiālu kvalitāte jānodrošina 24 (divdesmit četrus) mēnešus pēc attiecīgo darbu pabeigšanas un pieņemšanas-nodošanas akta parakstīšanas;
   5. Avārijas situācijas, kas apdraud cilvēku un satiksmes drošību, novēršana jānodrošina ne vēlāk kā 2 (divu) stundas laikā no paziņojuma saņemšanas brīža;
   6. Darbi izpildāmi Pasūtītāja noteiktā kārtībā un laikā pēc darba uzdevuma saņemšanas un darbu un materiālu tāmes akceptēšanas;
   7. Pēc remontdarbu realizācijas jānodrošina apgaismojuma ekspluatācija;
   8. Pakalpojuma sniedzējam jānodrošina sertificēti speciālisti:
      1. elektroietaišu izbūves darbu vadīšanā, elektrisko mērījumu pārbaudē un ekspluatācijā ar spriegumu līdz 1 kV;
      2. vismaz divi sertificēti speciālisti ar operatīvajām tiesībām un spriegumaktīvo darbu veikšanas tiesībām AS “Sadales tīkls”, ar pielaidēja tiesībām AS “Sadales tīkls”, kuriem ir izsniegta atļauja veikt AS “Sadales tīkls” operatīvos atslēgumus;
      3. kvalificēts autopacēlāja operators ar apliecībām “Darba izpilde augstumā”, “Stropētājs” un “Pacēlāja operators cilvēku celšanai”.
7. **Pakalpojuma izpildes prasības:**
   1. ielu apgaismojuma darbības apsekošana jāveic pēc Pasūtītāja pieprasījuma ne mazāk kā 1 (vienu) reizes mēnesī un Pasūtītājs jāinformē par konstatētajiem bojājumiem;
   2. esošo gaismekļu nomaiņa (Na 70W, Na 100 W, Na 150W, SON T-70, SON T-100, SON T-150, SON T-250, LED 36W, LED 70W, LED 137W, u.c.) jāveic 12 (divpadsmit) stundu laikā no pieprasījuma saņemšanas, ievērojot nosacījumus:
      1. gaismekli ar Na un SON gaismas avotiem nomaina uz LED gaismekli, iepriekš izvērtējot ielas vai ietvju profilu un tā tehniskos parametrus:
         1. ielu apgaismojuma balsta novietojums:
            1. balsta augstums, konsoles veids;
            2. ietves un/vai ceļa platums;
            3. ietves un/vai ceļa garums (no balsta līdz nākošajam balstam);
            4. attālums no ceļa malas līdz ielu apgaismojuma balstam;
            5. ielas klase vai ietves klase;
         2. gaismekļa tehniskie parametri –
            1. gaismekļa korpusa - liets alumīnijs, krāsa pelēka (iekļaujas pilsētas ielu apgaismojuma infrastruktūrā);
            2. gaismekļa korpuss regulējams.
            3. 100 000h darba stundas (L90B10) pie 25 °C, par ko tiek iesniegti atbilstības pierādījumi) ko apliecina ar TM21 (gaismekļa kalpošanas laika aprēķins);
            4. gaismekļa efektivitāte ir augstāka par 137lm/W;
            5. LED gaismekļa jaudas koeficients ir ≥ 0,92;
            6. aizsardzības klase ir vismaz IP65;
            7. gaismekļu krāsas temperatūra no 3000K vai 4000K (izvērtē pēc novietojuma);
            8. izturības klase ne mazāk kā IK08;
            9. barošanas spriegums 220V līdz 240V;
            10. barošanas bloka lietderības koeficients ne mazāk kā 0,85;
            11. elektroizolācijas drošības klase pēc EN-60598 - I (pirmā) vai II (otrā);
            12. izturība pret pārspriegumu ne mazāk kā 6kV.
         3. prasības tehniskajai dokumentācijai:
            1. gaismekļu ražotāja rūpnīca ir sertificēta atbilstoši standartiem, ne mazāk kā kvalitātes vadības sistēma ISO9001;
            2. atbilstība Eiropas Savienības drošības standartiem:

EN 62031:2008 vai jaunāka versija;

EN 62471:2008 vai jaunāka versija;

EN 60598-1:2008 + A11:2009 vai jaunāka versija;

EN 60598-2-3:2003 + A1:2011 vai jaunāka versija.

* + - * 1. ražotāja vai ražotāja pilnvarota pārstāvja izsniegta CE atbilstības deklarācija ar CE marķējumu. CE atbilstības deklarācijā ir jābūt norādei, kas apliecina atbilstību direktīvām un Latvijas standartiem:

ES direktīva Nr. 2014/30/ES (elektromagnētiskā savietojamība);

ES direktīva Nr. 2014/35/ES (zemsprieguma direktīva);

ES direktīva Nr. 2011/65/ES (RoHS direktīva);

LVS EN 60598-1:2009 + A1:2009 vai jaunāka versija;

LVS EN 61547:2010 vai jaunāka versija;

LVS EN 55015:2013 vai jaunāka versija;

LVS EN 61000-3-2:2015 vai jaunāka versija;

LVS EN 61000-3-3:2013 vai jaunāka versija.

* + - * 1. iesniegts apgaismojuma aprēķinu Dialux programmā (projekts);
    1. bojātu vai neekspluatējamu LED gaismekli nomaina, veic darbības, kas norādītas 7.2.1.1., 7.2.1.2. un 7.2.1.3. punktā.
  1. laika releju un krēslas slēdžu regulēšana, to iegāde un uzstādīšana pēc Pasūtītāja pieprasījuma vai nepieciešamības;
  2. esošo kabeļu remonts (tranšeju rakšana, kabeļu guldīšana tranšejā, kabeļu pretestības mērījumu veikšana, kabeļu galu apdare, kabeļu savienojumu uzmavu montāža);
  3. drošinātāju spaiļu komplektu remonts;
  4. segmenta kontroliera C-box iegāde, uzstādīšana un apkalpošana;
  5. sadalnes (CDC420,CDCM 420, CDCM440) uzstādīšana, bojāto sadaļņu nomaiņa;
  6. vadības sadalnes remonts (drošinātāju, automātisko slēdžu, laika releju, segmenta kontrolieru C-box, magnētisko palaidēju vai kontaktoru maiņa);
  7. avārijas situācijas tūlītēja novēršana, saskaņojot ar Pasūtītāju tāmi, kura atbilst pakalpojuma sniedzēja finanšu piedāvājumam iepirkumā;
  8. jāveic bojāto apgaismojuma balstu demontāža un jaunu apgaismojuma balstu montāža neparedzētu apstākļu gadījumā;
  9. jāveic konsoles nomaiņa (dažādu veidu) pēc Pasūtītāju pieprasījuma;
  10. pēc rakšanas darbiem ir jāatjauno ceļa segums un zaļā zona;
  11. materiālu un aprīkojuma iegāde un izmantošana, kas nepieciešama darbu veikšanai, jāiekļauj vienību cenās;
  12. Valdemārpils pilsētas satiksmes regulēšanas luksoforu regulēšana un remonts (pilsētā kopā ir 1 luksofors uz gājēju pārejas, viens bloks sastāv no 3 gaismas lēcām – satiksmes luksofors, vai no 2 – gājēju luksofors. Katras gaismas lēca ir nomaināma atsevišķi. Ir sava vadības sadalnes ar vadības kontrolieri);
  13. ielas pulksteņu darbības regulēšana un remonts (Valdemārpils pilsētā ir 1 pulkstenis un nepieciešams veikt iekārtu, mehānismu, sistēmu, konstrukciju, tehnoloģisko iekārtu apkopšanu, nepieciešamos remontdarbus u.c.);
  14. jāreģistrē un jāaktualizē dati par sadalnes skapjiem un lampām apgaismojuma vadības sistēmā Citylight;
  15. pilsētas svētku egles elektrisko rotājumu un ielu apgaismojuma balstu dekoratīvo elementu uzstādīšana, demontāža, un remonts, saskaņā ar Pasūtītāja norādēm;
  16. Ja tiek apgrūtināta laternas apspīdēšana ir jāveic koku zaru apzāģēšanu, iepriekš to saskaņojot ar Pasūtītāju.
  17. Pakalpojuma sniedzējam ir jānodrošina autopacēlājs, lai spētu veikt darbus, kuri minēti Tehniskajā specifikācijā un Darbu apjomos;
  18. pēc Pasūtītāja pieprasījuma izvērtēt ielu apgaismojuma darbības noslodzi (taupīšanas pasākums - enerģijas patēriņa samazināšana);
  19. pēc Pasūtītāja pieprasījuma jāsniedz atskaite par izlietotiem līdzekļiem un izpildāmo darba gaitu.

1. **Papildus Pakalpojuma sniedzējs piedalās pēc nepieciešamības:**
   1. ielu apgaismojuma attīstības perspektīvā plāna izstrādē;
   2. esošo ielu apgaismojuma tīklu shēmas sastādīšanā un papildināšanā;
   3. pakāpeniska ielu apgaismojuma uzstādītās jaudas samazināšanā;
   4. pakāpeniska ielu apgaismojuma pārejā uz kabeļu līnijām;
   5. pakāpeniska ielu apgaismojuma vadības punktu samazināšanā;
   6. satiksmes infrastruktūras objektu uzturēšanā.
2. **Valdemārpils pilsētas svētkos Pakalpojuma sniedzējs nodrošina papildus elektroenerģijas pieslēgumus (no elektroapgādes tīkla vai ģeneratora) skatuvēm, tirdzniecības vietām, atrakcijām, izgaismošanas objektiem, u.c. objektiem ar īslaicīgiem pieslēgumiem.**

*Sagatavoja:*

*Valdemārpils apvienības pārvaldes īpašuma apsaimniekošanas speciālists*

*Aigars Maurišs*

*2025. gada 18. augusts*

Ar šo Pretendents apņemas izpildīt un nodrošināt Tehniskās specifikācijas prasības.

|  |  |
| --- | --- |
| **Vārds, uzvārds, amats**  *(pretendenta pārstāvja vai pilnvarotās personas)* |  |
| **Paraksts** |  |